इसके बावजूद नामवर फि‍नोमि‍ना का सत्‍ता में रूतबा बरकरार है। वे स्‍वभावत- लेनिनपंथी हैं,लेनि‍न की मान्‍यता थी कि‍ हर हालत में सत्‍ता मि‍लनी चाहि‍ए उसके लि‍ए हाथ कि‍तने ही गंदे क्‍यों न हो जाएं। नामवरजी का क्रांति‍ के प्रति‍ नैति‍कतावादी नजरि‍या कभी नहीं रहा। क्रांति‍कारी कार्यकलापों को सत्‍ता के साथ जोडकर देखने के कारण ही वे वि‍भ्रम पैदा करते हैं। उन्‍होंने कभी भी अपने परि‍वर्तनकामी नजरि‍ए पर तथाकथि‍त क्रांति‍कारी नैति‍कता को हावी नहीं होने दि‍या। क्रांति‍ को नैति‍कता के नजरि‍ए से देखने वाले आए दि‍न नामवरजी की सत्‍ताकेन्‍द्रि‍त भूमि‍का की निंदा करते हैं। नामवरजी इन सबकी अनदेखी करते हैं। क्‍योंकि‍ उनके लि‍ए नैति‍कतावदी नजरि‍ए का कोई अर्थ नहीं है। इस अर्थ में वे पूर्ण लि‍बरल हैं। क्रांति‍ के प्रति‍ नैति‍कतापंथी रूझान वाले लोग मूलत: कंजरवेटि‍व होते हैं। इस तरह के लोग ‘असली’ क्रांति‍कारी नजरि‍ए की मांग करते हैं लेकि‍न स्‍वयं व्‍यवहार में बहुरूपी चोले में सत्‍ता का काम करते हैं। नामवरजी इस अर्थ में पारदर्शी है कि‍ वे क्‍या हैं और क्‍या कर रहे हैं,इसे सब जानते हैं। उनका बहुरूपी नजरि‍या नहीं है। नामवरजी जहां हैं वहां पर लोग जानते हैं वे क्‍या करेंगे। नामवर के बारे में दुवि‍धा नहीं होती।